
Okresný súd Poprad 6T/11/2024 8724010155 03. 06. 2024 JUDr. Pavol Roth ECLI:SK:OSPP:2024:8724010155.3
ROZSUDOK V MENE SLOVENSKEJ REPUBLIKY Okresný súd Poprad samosudca JUDr. Pavol Roth v trestnej veci obžalovanej A. B., trestne stíhanej pre prečin zanedbania povinnej výživy podľa § 207 ods. 1 Trestného zákona, na hlavnom pojednávaní konanom na Okresnom súde Poprad dňa 3. júna 2024, takto rozhodol: Podľa § 285 písm. f) Trestného poriadku o s l o b o d z u j e obžalovanú A. B., nar. X.X.XXXX v Poprade, trvale bytom C. D. XXX, D., spod obžaloby prokurátora Okresnej prokuratúry Poprad 1 Pv 242/23 zo dňa 2.2.2024, podanej na Okresnom súde Poprad dňa 5.2.2024 pre skutok, ktorý sa stal tak, že ako matka dieťaťa D.. B., nar. XX.X.XXXX, hoci jej vyživovacia povinnosť vyplýva priamo zo Zákona o rodine a rozsudkom Okresného súdu Poprad sp. zn. 10P/113/2021-14 zo dňa 25.10.2021, ktorý nadobudol právoplatnosť dňa 29.12.2021, v spojení s opravným uznesením Okresného súdu Poprad sp. zn. 10P/113/2021-18 zo dňa 6.6.2022, ktoré nadobudlo právoplatnosť dňa 1.9.2022, bola zaviazaná prispievať na výživu D.. B., nar. XX.X.XXXX sumou 50,- eur mesačne, odo dňa právoplatnosti rozhodnutia, ktoré výživné je splatné vždy do 15. dňa nasledujúceho mesiaca na účet Úradu práce, sociálnych vecí a rodiny v Poprade, si túto svoju vyživovaciu povinnosť úmyselne riadne a včas neplnila v Poprade, okres Poprad a ani inde od 1.1.2022 do 30.4.2023, pričom počas tohto obdobia bola evidovaná ako uchádzač o zamestnanie na príslušnom úrade práce v období od 20.9.2022 do 12.5.2023, nepoberala žiadne sociálne a ani iné dávky, v období od 15.3.2023 do 1.4.2023 bola zamestnaná v obchodnej spoločnosti UMYJEME TOP Poprad, s.r.o. na základe dohody o pracovnej činnosti, v období od 21.4.2023 je zamestnaná v obchodnej spoločnosti Siluma, spol. s.r.o. na základe dohody o pracovnej činnosti, pričom dňa 11.5.2023 uhradila výživné vo výške 100,- eur a dňa 2.6.2023 uhradila výživné vo výške 50,- eur, čím jej za uvedené obdobie vznikol dlh na výživnom pre Úrad práce, sociálnych vecí a rodiny Poprad vo výške 230,- eur, ktorý dlh uhradila dňa 17.4.2024, teda najmenej dva mesiace v období dvoch rokov neplnila úmyselne zákonnú povinnosť vyživovať iného, čím
mala
spáchať
prečin zanedbania povinnej výživy podľa § 207 ods. 1 Trestného zákona, pretože trestnosť činu zanikla.
Poučenie: Proti tomuto rozsudku možno podať odvolanie do 15 dní odo dňa jeho oznámenia prostredníctvom tunajšieho súdu na Krajský súd v Prešove. Rozsudok nadobudol právoplatnosť dňom vyhlásenia.

